Το βασικό πρόβλημα με τις πέτρες στους νεφρούς είναι ότι προκειμένου να αποβληθούν από αυτά θα πρέπει να περάσουν μέσα από την διαδρομή των ούρων, τους ουρητήρες. Οι ουρητήρες είναι αρκετά ευαίσθητα και λεπτά σωληνάρια και επομένως εάν οι πέτρες δεν είναι αρκετά μικρές μπορεί να προκαλέσουν σπασμούς και ερεθισμούς κατά το πέρασμα τους. Αυτό έχει ως αποτέλεσμα τους έντονους πόνους και την ύπαρξη αίματος στα ούρα. Στην περίπτωση δε που οι πέτρες είναι αρκετά μεγάλες είναι πιθανόν να κολλήσουν στα σωληνάρια των νεφρών ή τους ουρητήρες προκαλώντας απόφραξη στην ροή των ούρων. Η κατάσταση αυτή μπορεί να οδηγήσει σε μόλυνση και επακόλουθη βλάβη στους νεφρούς.